Document ID: /roh_data/filtered/fineweb-2-filterrobots_roh.jsonl.gz/71692

Ils onns 1910 tochen 1912 ei la lingia da viafier vegnida construida naven da Glion a Mustér. Igl 1. d'uost arriva igl emprem tren dalla Viafier Retica a Mustér. La societad per baghegiar ora la lingia Brig-Furca-Mustér ei vegnida fundada.
Igl onn 1912 eran pressapauc 3000 luvrers occupai sil territori denter Brig e Mustér. Cheu ha Florentin Cavegn viu la pusseivladad da seprofitar da quei svilup ed ha baghegiau la secunda ustria e casa d'albiert, cun il num Gasthaus zum Kreuzlipass. Igl intent ei stau da dar dunsena e suttetg als luvrers ch' eran fatschentai vid quellas lavurs.
La lingia denter Andermatt e Mustér ei lu vegnida surdada al traffic igl onn 1926. Il Krüzli sco el ei lu vegnius numaus dils indigens, ei lu era daventaus in'ustria dil vitg.
L’istorgia dal chantun Grischun...